Ad d-nernu ɣef leqdicat i yexdem dda Lmulud At Mɛemmer, inadiyen niḍen i iɛawnen aselmed n tmaziɣt deg tallit-agi: - Inadiyen ixedmen inelmaden n tseddawiyin , agraw n tezrawin n tmaziɣt (Groupe d’Etudes Bérbères. GEB) i d-yennulfan deg tseddawit n Pari VIII Vincennes deg useggas n 1973, leqdic n ugraw-agi d aselmed n tutlayt n tmaziɣt, iswan-nsen d asnerni n uselmed n tmaziɣt s usnulfu n tsekla tatrart. Berḥen-d adlis n ulmad n tira n tutlayt n tmaziɣt deg useggas n 1979, yura s yisekkilen n tlatinit.